Hasan Ruhani

**Hasan Ruhani** (; rođen 13. novembra 1948) iranski je političar, diplomat i akademik. Bivši je predsjednik Irana. Član je Vijeća stručnjaka od 1989, Vijeća napretka od 1991, Vrhovnog vijeća državne sigurnosti od 1989. i čelnik Centra za strateška istraživanja od 1992. godine. Diplomirao je na Univerzitetu u Teheranu, a doktorirao na Kaledonijskom univerzitetu u Glasgowu. Uz perzijski, služi se i engleskim, njemačkim, ruskim, arapskim i francuskim jezikom. Ruhani je također bio potpredsjednik 4. i 5. saziva iranskog parlamenta, te sekretar Vrhovnog vijeća državne sigurnosti između 1989. i 2005. godine.

Smatra se umjerenim političarem, pobijedio je na predsjedničkim izborima juna 2013. U prvom krugu dobio je 50,7% glasova odnosno natpolovičnu većinu čime je izabran za predsjednika Irana. 
Na toj funkciji zamijenio je Mahmuda Ahmadinedžada. Ruhani je također bio pregovarač za iranska nuklearna pitanja između 1997. i 2005. godine. Zvanično je inaugurisan 4. augusta iste godine.  i  preuzeo je funkciju, nakon što je ajatolah Ali Khamenei prihvatio njegov izbor za novog predsjednika države. Tokom kampanje, Ruhani, podržan od reformista, više puta je optužio Ahmadinedžada za ekstremizam. U svom inauguracionom govoru pred parlamentom pozvao je Zapad da ukine sankcije Iranu riječima:  Obećao je da će raditi na "očuvanju privrede zemlje, podsticanju konstruktivnih dogovora sa svijetom, osiguravanju njenih nacionalnih interesa i ukidanju nepravednih sankcija". U vrijeme preuzimanja funkcije Ruhani se suočio sa izazovima, među kojima je borba sa inflacijom koja je u junu 2013. dostigla 42 posto, visokom stopom nezaposlenosti i premošćavanjem političkih nesuglasica između konzervativnih, umjerenih i reformističkih frakcija.

## Djela
;Na perzijskom jeziku:

**Islamska revolucija: korijeni i izazovi* (per. انقلاب اسلامی؛ ریشهها و چالشها), juni 1997., 
**Temelji političke misli imama Homeinija* (per. مبانی تفکر سیاسی امام خمینی), juli 1999.
**Memoari dr. Hasana Rohanija; tom 1: Islamska revolucija* (per. خاطرات دکتر حسن روحانی؛ جلد اول: انقلاب اسلامی), februar 2008., 
**Uvod u islamske zemlje* (per. آشنایی با کشورهای اسلامی), novembar 2008.
**Islamska politička misao; tom 1: Konceptni okvir* (per. اندیشههای سیاسی اسلام؛ جلد اول: مبانی نظری), decembar 2009., 
**Islamska politička misao; tom 2: Vanjska politika* (per. اندیشههای سیاسی اسلام؛ جلد دوم: سیاست خارجی), decembar 2009., 
**Islamska politička misao; tom 3: Kultura i socijalna pitanja* (per. اندیشههای سیاسی اسلام؛ جلد سوم: مسائل فرهنگی و اجتماعی), decembar 2009., 
**Državna sigurnost i ekonomski sistem Irana* (per. امنیت ملی و نظام اقتصادی ایران), august 2010., 
**Državna sigurnost i nuklearna diplomacija* (per. امنیت ملی و دیپلماسی هستهای), januar 2011., 
**Uloga seminara u moralnom i političkom razvoju društva* (per. نقش حوزههای علمیه در تحولات اخلاقی و سیاسی جامعه), novembar 2011.
**Uvod u historiju šijitskih imama* (per. مقدمهای بر تاریخ امامان شیعه), mart 2012., 
**Razdoblje djelatne sposobnosti i odgovornosti* (per. سن اهلیت و مسئولیت قانونی), oktobar 2012., 
**Memoari dr. Hasana Rohanija; tom 2: Sveta obrana* (per. خاطرات دکتر حسن روحانی؛ جلد دوم: دفاع مقدس), januar 2013.
**Pripovijedanje predviđanja i nade* (per. روایت تدبیر و امید), mart 2013.
**Državna sigurnost i vanjska politika* (per. امنیت ملی و سیاست خارجی), maj 2013.
**Državna sigurnost i okolina* (per. امنیت ملی و محیط زیست), maj 2013.

;Na engleskom jeziku:
**Islamska zakonodavna moć* (eng. *The Islamic Legislative Power*), maj 1994.
**Fleksibilnost šerijata; islamskog prava* (eng. *The Flexibility of Shariah; Islamic Law*), april 1996.

;Na arapskom jeziku
**Komentari o Fikhu (islamska jurisprudencija); lekcije Muhakika Damada* (ara. تقريرات درس فقه مرحوم محقق داماد) (Poglavlje o molitvama [ara. صلاة]), novembar 2012.
**Komentari o Usulu (principi Fika); Lekcije ajatolaha Haerija* (ara. تقريرات درس أصول مرحوم حائري) (Poglavlje o znanstvenim principima [ara. أصول علمية]), mart 2013.

## Reference
## Vanjski linkovi
;Formalne stranice
*Stranice Hasana Ruhanija 
*Stranice predsjednika Irana 
;Profil
*Press TV (16. 6. 2013.): Hassan Rohani  
*Al-Alam (15. 6. 2013.): Hassan Rohani's biography 
*BBC (16. 6. 2013.): Profile: Hassan Rouhani 
;Ostali projekti

Kategorija:Rođeni 1948.
Kategorija:Živi ljudi
Kategorija:Iranski političari
Kategorija:Diplomati
Kategorija:Akademici
Kategorija:Generalni sekretari Pokreta nesvrstanih